kozan.gr: Ξεκινά καφές και ποτό σε βαγόνι …στον ΟΣΕ Κοζάνης, από αύριο Δευτέρα 11/12 (Φωτογραφίες) | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΠώς θα σας φαινόταν να απολαμβάνετε τον καφέ ή το ποτό σας μέσα σ’ ένα ιδιαίτερο χώρο, όπως ένα βαγόνι, ανακαινισμένο και διαμορφωμένο με τον κατάλληλο τρόπο ώστε να θυμίζει καφετέρια – bar; … «Είναι ένα όνειρο ζωής εδώ και αρκετά χρόνια και ήρθε η στιγμή να υλοποιηθεί», σημειώνουν στο Kozan.gr οι υπεύθυνοι του μαγαζιού στον ΟΣΕ Κοζάνης. Κάθε Παρασκευή θα διοργανώνονται διάφορα events με μουσικές κυρίως εκδηλώσεις. Δείτε φωτογραφίες σημερινής λήψης του kozan.gr\nΑνώνυμος - Δεκέμβριος 10th, 2017 at 22:10\nΤο κάπνισμα επιτρέπεται; είναι βαγόνι του «καρβουνιάρη» ή intercity;;;😀😀😀😀 … Όπως και να ‘χει κάθε νέα ιδέα καλοδεχούμενη…\nΑνώνυμος - Δεκέμβριος 10th, 2017 at 23:13\nΤο τασάκι δε το βλέπεις στο τραπέζι ?\nAnonymous - Δεκέμβριος 11th, 2017 at 02:37\nΌχι βέβαια, πρέπει και εδώ να καπνίσετε; Ας υπάρξει και ένα μαγαζί για εμάς που δεν καπνίζουμε!! Μη ξεχνάμε και το νόμο που ψηφίστηκε εδώ και 8 χρόνια…\n........... - Δεκέμβριος 11th, 2017 at 10:59\nanonymous το χιουμορ ειναι αγνωστη λεξη στολεξιλογιοσου, ετσι;\nΑνώνυμος - Δεκέμβριος 12th, 2017 at 15:55\nKatse spiti an den s aresh t tsifaro xaxaxaa\nΜαρκος Φλωρος - Δεκέμβριος 10th, 2017 at 22:24\nΠολυ προχωρημενη και θετικη πρωτοβουλια\nΑνώνυμος - Δεκέμβριος 11th, 2017 at 14:39\nΠοσο πολυ; τοσα χρονια υπαρχουν αυτα\nΚΑΤΙΑ!! - Δεκέμβριος 10th, 2017 at 22:38\nΕΙΝΑΙ ΠΑΝΕΜΟΡΦΟ!!! ΜΠΡΑΒΟ ΜΑΚΗ ΠΕΙΜΑΝΙΔΗ!!! ΚΑΝΕΙΣ ΚΑΛΗ ΔΟΥΛΕΙΑ!!!!!!!\nΕλένη - Δεκέμβριος 10th, 2017 at 22:58\nΚαλή προσπάθεια, αλλά όχι για όλους….τα άτομα με αναπηρία μένουν εκτός! Τόσο δύσκολο ήταν αντι για σκαλιά να γινόταν μια ράμπα;\nΑνώνυμος - Δεκέμβριος 11th, 2017 at 00:06\nΑυτό λέω και εγώ για όλα τα καφέ στο κέντρο της Κοζάνης. Πόσο δύσκολο να βάλετε μια ράμπα, και κάποια λύση για αυτά που είναι σε ορόφους με θέα την πλατεία.\nεγώ - Δεκέμβριος 11th, 2017 at 09:12\nΕλένη εχεις πρόσβαση σε όλες τις υπηρεσίες? σε όλα τα πεζοδρόμια? σε όλα τα σχολεία? ακόμα και σε όλες τις εκκλησίες ?\nτο Καφενείο σε πείραξε?\nΑνώνυμος - Δεκέμβριος 11th, 2017 at 14:41\nΚι επειδη δεν εχει σε πολλα πρεπει να προστεθουν κι αλλα; νομιζω ειναι μια παρεμβαση που μπορει να γινει,αν και η στενοτητα του εσωτερικου χωρου δεν ενδεικνυται\nΕλένη - Δεκέμβριος 11th, 2017 at 15:39\nΝαι στις περισσότερες δημόσιες υπηρεσίες υπάρχει πρόσβαση….Ίσως όχι η καταλληλότερη αλλά η εξυπηρέτηση επιτυγχάνεται! Μην σε εκπλήσσει!!! Στις τράπεζες υπάρχει σοβαρότερο πρόβλημα πρόσβασης αλλά δεν είναι το θέμα αυτο για εδώ. Το θέμα είναι ότι αφού έγινε μια καινούργια προσπάθεια γιατί να μην γίνει σωστά εξ αρχής για όλους. Εκτός από υποχρεώσεις σε δημόσιες υπηρεσίες ξέρεις τα άτομα με αναπηρία έχουν την ίδια ανάγκη με σένα και για διασκέδαση.\nΑνώνυμος - Δεκέμβριος 12th, 2017 at 15:04\nΣωστα εχεις δικιο ομως ειναι πολυ στενος χωρος\nΑνώνυμος - Δεκέμβριος 11th, 2017 at 07:34\nΠολύ ωραίο, αλλά συμφωνώ με την Ελένη. Κι ρωτάω πως πήραν άδεια από τη στιγμή που ο νόμος αναφέρει ότι θα πρέπει να είναι προσβάσιμο; Και όχι μόνο αυτό και πολλά άλλα στην Κοζάνη\nΑνώνυμος - Δεκέμβριος 11th, 2017 at 14:42\nΓιατι στα τραινα εχουν ραμπα;\nΑνώνυμος - Δεκέμβριος 11th, 2017 at 09:18\nΩραίο αλλά έπρεπε να μας πήγαινε και βόλτα έστω κοντινή εδώ γύρω. Όπως ο μουτζουρης στο Πήλιο\nΑνώνυμος - Δεκέμβριος 11th, 2017 at 12:21\nτι λες αρα Μικα !!!!\nΑνώνυμος - Δεκέμβριος 11th, 2017 at 14:44\nΜε σας δε παει τιποτε μπροστα\nΣωστο! Θα ηταν τελειο και προτρεπουμε να προστεθει η μηχανη μπροστα για μικρες βολτες γυρω εκει. Μικροι και μεγαλοι θα τις απολαμβαναν\nΑνώνυμος - Δεκέμβριος 11th, 2017 at 17:23\nΥπαρχει στα σχεδια να γινει και αυτο θα μπαινει σε παλιο φερυ και θα παει μινι κρουαζιερια στον Αρινταγα…\nΠράσινος οικολογος - Δεκέμβριος 11th, 2017 at 11:48\nΘες και βόλτα ..Πες τον Ιωαννίδη να σε πάει στους καταπληκτικους δρόμους της Κοζάνης …κάθε 5 μέτρα λακούβα\nΑνώνυμος - Δεκέμβριος 11th, 2017 at 14:45\nΚιτρινος μαλον …\nΓιάννης Βαλτ. - Δεκέμβριος 11th, 2017 at 12:49\nΘέλω και γω ένα σε οικόπεδο που έχω πως μπορώ να αγοράσω ? Θέλω το τηλ του Μηχανικού που το σχεδίασε παρακαλω σε μυνημα [email protected]\nΑνώνυμος - Δεκέμβριος 11th, 2017 at 14:27\nΠΟΛΥ ΟΜΟΡΦΟ, ΜΠΡΑΒΟ ΣΤΗΝΝ ΠΡΩΤΟΒΟΥΛΙΑ.ΚΑΛΕΣ ΔΟΥΛΕΙΕΣ.\nΝικ - Δεκέμβριος 11th, 2017 at 20:56\nΠοιοι είναι οι όροι σύμβασης με τον ΟΣΕ; Τελικά τι θα γίνει με την ανάπλαση;\nΑνώνυμος 88 - Δεκέμβριος 11th, 2017 at 22:54\nΠολύ καλή ιδέα!!! Θα το επισκεφτούμε σύντομα!!!\nδεσποινα - Δεκέμβριος 12th, 2017 at 10:17\nκαλη η ιδεα , φυσικα πρεπει να εχει και καποιο ειδος ραμπα , να γινει και καποιο για φαγητο κλπ\n« Η Τομεακή Επιτροπή Κοζάνης του ΚΚΕ διοργανώνει συνεστίαση το Σάββατο 16 Δεκεμβρίου\nkozan.gr: Κ. Μασμανίδης πρώην πρόεδρος του Λασσάνη Κοζάνης: «Μάταια μια παρέα, δυστυχώς άσχετων, κάνει κουμάντο και οδηγεί το Λασσάνη μας, το αρχαιότερο σωματείο μπάσκετ της πόλης μας, σε διάλυση» »


Adrian Stout: Οι Tiger Lillies συνομιλούν με το ρεμπέτικο τραγούδι | CultureNow.gr\nΑρχική Σελίδα » Συνεντεύξεις » Adrian Stout: Οι Tiger Lillies συνομιλούν με το ρεμπέτικο τραγούδι\nΕΦΗ ΑΘΑΝΑΣΟΔΗΜΗΤΡΟΠΟΥΛΟΥ / 17-01-2020 / 16:51\nΟ Adrian Stout, των μοναδικών Tiger Lillies, άφησε για λίγο στην άκρη το μουσικό του πριόνι και το απόκοσμο θέρεμιν και μίλησε στο CultureNow -με αφορμή το live τους στο Fuzz- για τις συνήθειες του συγκροτήματος που περιοδεύει εδώ και 30 χρόνια, αλλά και τις νέες τους εμπειρίες με το μπουζούκι και τον μπαγλαμά.\nΟι Tiger Lillies γιορτάζουν 30 χρόνια μιας τσιγγάνικης ζωής στο δρόμο των tours και μιας καλλιτεχνικής πορείας που διαφέρει και αφήνει το στίγμα της στους connaisseurs ή μη του είδους. Ο Adrian Stout βρίσκεται σε αυτό το αλλόκοτο “καραβάνι” από το 1995, οπότε υποτίθεται πως θα έπαιζε προσωρινά με το συγκρότημα για μία εβδομάδα και τελικά, δεν αποχώρησε ποτέ. Με αφορμή το επικείμενο σόου τους στην Ελλάδα, μάς μίλησε με χιούμορ και άνεση για το πώς είναι να βρίσκεσαι σχεδόν μόνιμα σε περιοδεία, τη δημιουργική διαδικασία του συγκροτήματος, αλλά και το ξεχωριστό για εκείνον άλμπουμ τους, “The Gorey End” που έμελλε να αποτελέσει φόρο τιμής στον Edward Gorey και το σουρεαλιστικά του μακάβριο ύφος.\nΤο νέο άλμπουμ τους με τίτλο «The Gutter To The Stars», φαίνεται να έχει τις ρίζες του στο ρεμπέτικο τραγούδι που σημαίνει ότι το ελληνικό κοινό μπορεί να βρεθεί προ οικείων εκπλήξεων. Η Αθήνα, άλλωστε, μοιάζει να είναι κάτι παραπάνω από μια στάση της περιοδείας για τον περφόρμερ, που μαζί με τα υπόλοιπα μέλη του συγκροτήματος αρέσκονται στο να εξερευνούν νέα μέρη κατά τη διάρκεια των μικρών ωρών μετά τα σόου, όσο χρόνια κι αν περάσουν. Ακόμα, οι λογοτεχνικές πηγές των Tiger Lillies, όπως ο Edgar Allen Poe, ο Edward Gorey, ο Shakespeare, ο Kierkegaard ή ο HP Lovecraft, μαζί με την ομιχλώδη ατμόσφαιρα πόλεων, όπως η Πράγα, το Βερολίνο και η Νέα Υόρκη, φαίνεται να είναι οι βασικοί υπαίτιοι για τον σκοτεινό και εύθραυστο κόσμο που χτίζουν σε κάθε εμφάνισή τους οι πρωτοπόροι του «μπρεχτικού punk καμπαρέ».\n– Πώς είναι να ταξιδεύεις με τους Tiger Lillies για σχεδόν τρεις δεκαετίες; Πώς θα περιέγραφες την καθημερινή σας ρουτίνα κατά τη διάρκεια μιας τυπικής περιοδείας;\nΕξαρτάται από τον τύπο του σόου που πραγματοποιούμε. Αν πρόκειται για μία μεμονωμένη συναυλία ενός tour σηκωνόμαστε, τρώμε πρωϊνό (ή και όχι, εξαρτάται από το ξενοδοχείο) και μετά, οδηγούμε μερικές ώρες μέχρι την επόμενη πόλη. Συνήθως, οδηγούμε γύρω στις 4 με 5 ώρες, κατά μέσο όρο. Δεν συνομιλούμε και τόσο μεταξύ μας, αλλά διαβάζουμε, δουλεύουμε τα τραγούδια μας ή απλά απολαμβάνουμε τη θέα. Μετά από 30 χρονιά δεν χρειάζεται να κουβεντιάζεις πολύ κατά τη διάρκεια της ημέρας, είναι καλύτερα να ξεκουράζεσαι λίγο.\nΌταν φτάνουμε στο venue, ο Jonas και εγώ θα ξεκινήσουμε το soundcheck μέχρι να φτάσει ο Martyn λίγο αργότερα. Στη συνέχεια, συνηθίζουμε να προβάρουμε επί σκηνής το νέο μας υλικό για μια ώρα. Προτιμάμε να το κάνουμε έτσι, παρά να έχουμε ξεχωριστές πρόβες, δοκιμάζοντας τα τραγούδια και κάνοντας αλλαγές κάθε μέρα. Ύστερα, αν όλα πάνε καλά τρώμε, στήνουμε τα προϊόντα μας και κάνουμε ένα μικρό διάλειμμα πριν το σόου. Μετά τη συναυλία γνωρίζουμε τους φανς και υπογράφουμε δίσκους και βινύλια, μαζεύουμε τα πάντα και γυρνάμε στο ξενοδοχείο ή πίνουμε ένα ποτό στον χώρο που έγινε η συναυλία, αν έχουμε χρόνο.\nΑν πραγματοποιούμε ένα θεατρικό σόου έχουμε περισσότερο διαθέσιμο χρόνο μέσα στην ημέρα για να εξερευνήσουμε την πόλη και πηγαίνουμε σε γκαλερί ή στα αξιοθέατα.\n– Γράφετε νέα τραγούδια ενώ βρίσκεστε σε περιοδεία;\nΟ Martyn πάντα γράφει καινούργια τραγούδια και τα προβάρουμε κατά τη διάρκεια των soundchecks. Έπειτα, τα παίζουμε live για να δούμε τι χρειάζεται να προσαρμόσουμε στο τραγούδι, τη σύνθεση ή την ενορχήστρωση.\n– Υπάρχει κάποιο album των Tiger Lillies που θα ξεχώριζες και γιατί;\nΤο άλμπουμ The Gorey End ήταν πολύ σημαντικό για το συγκρότημα, καθώς είχε προταθεί για Grammy. Είναι ένα πολύ περίεργο –μουσικά- άλμπουμ, και γι’ αυτό δεν εκπλήσσομαι που δεν κέρδισε τελικά. Το είχαμε ηχογραφήσει με το Kronos Quartet, κάτι το οποίο ήταν μια μοναδική εμπειρία. Παίξαμε, επίσης, μερικά σόου μαζί τους το οποίο ήταν φανταστικό, αλλά δυστυχώς ο Edward Gorey, ο οποίος έγραψε και τους αρχικούς στίχους, δεν κατάφερε ποτέ να ακούσει τα τελικά τραγούδια γιατί πέθανε δύο μέρες πριν βρεθούν με τον Martyn στο σπίτι του στην Αμερική, όπως ήταν κανονισμένο. Έτσι αναπάντεχα, έγινε κατά κάποιο τρόπο ένα αναμνηστικό άλμπουμ αφιερωμένο σε εκείνον. Θα το βγάλουμε σύντομα για πρώτη φορά σε βινύλιο και περιλαμβάνει μερικά φοβερά τραγούδια, όπως το Gin, το οποίο ακόμα το παίζουμε στα σόου.\n– Τι θα πρέπει να αναμένει το ελληνικό κοινό από την εμφάνισή σας στο Fuzz Live Music Club; Θα ήθελες να μας περιγράψεις τα μουσικά όργανα που θα δούμε κατά τη διάρκεια του σόου;\nΤο παρόν σετ θα περιλαμβάνει πολλά νέα τραγούδια από τον επερχόμενο δίσκο μας «The Gutter To The Stars». Τα τραγούδια αυτά έχουν εμπνευστεί από το ελληνικό ρεμπέτικο τραγούδι της δεκαετίας του ’20 και του ’30, οπότε θα είναι ενδιαφέρον να δούμε αν κάποιο από αυτά θα ακουστεί γνώριμο στο κοινό του Fuzz. Τα έχουμε χειριστεί (τα ρεμπέτικα) ως ένα σημείο εκκίνησης για τη δική μας μουσική, άρα θα διαφέρουν αρκετά από τα πρωτότυπα.\nΣτις ηχογραφήσεις που έγιναν στο στούντιο, ο Martyn παίζει μπουζούκι κι εγώ μπαγλαμά. Αλλά δε νομίζω ότι θα έχουμε τη δυνατότητα να το αναπαράγουμε και ζωντανά. Τα μουσικά όργανα για το tour είναι ακορντεόν, πιάνο, κοντραμπάσο, ντραμς, γιουκαλίλι, συν το μουσικό πριόνι και το θέρεμιν, που παίζω εγώ. Θα δω αν θα καταφέρω να φέρω τον μπαγλαμά μου, μιας και είναι μικρός και εύκολος στη μεταφορά, σε αντίθεση με το μπουζούκι!\n– Έχεις παρατηρήσει ποτέ κάποια αλλόκοτη ή ακραία συμπεριφορά από κάποιον θεατή, ενώ παίζετε;\nΠαλιά, τον πρώτο μας καιρό είχαμε μερικές ακραίες αντιδράσεις όταν παίζαμε σε μέρη με ελεύθερη είσοδο για το κοινό, όπως σε παμπς και μπαρ. Οι περισσότεροι παρευρισκόμενοι δεν είχαν ξανακούσει φωνή σαν του Martyn και σε συνδυασμό με τους στίχους και το σκοτεινό χιούμορ, κάποιοι, οι οποίοι είχαν έρθει για ένα ήρεμο ποτό, ταράσσονταν πολύ. Μπορεί να αναστατώνονταν ακραία πολύ, να μπερδεύονταν ή να θύμωναν -ιδίως αν υπήρχε κόσμος που περνούσε καλά με τα τραγούδια- και έρχονταν να μας το πουν ότι τους ενοχλούμε ή μερικές φορές, προσπαθούσαν ακόμα και να μας σταματήσουν. Πλέον παίζουμε για κοινό που είναι πρόθυμο να πληρώσει γιατί τους αρέσει η μουσική μας, οπότε δεν συμβαίνει και τόσο συχνά. Βέβαια, υπάρχει κόσμος που φεύγει εν μέσω της παράστασης ενίοτε.\n– Καταφέρνετε να βιώνετε κάπως και την νυχτερινή ζωή των πόλεων που επισκέπτεστε; Και αφού, αυτή δε θα είναι η πρώτη σας φορά στην Αθήνα, ποια η γνώμη σου για την νυχτερινή ατμόσφαιρα της πόλης και την εγχώρια μουσική σκηνή;\nΠροσπαθούμε να παίρνουμε μια γεύση από τη μεταμεσονύκτια διασκέδαση σε όλα τα μέρη που πηγαίνουμε. Προφανώς δεν πηγαίνουμε σε τόσα μπαρ, όπως συνηθίζαμε πριν 30 χρόνια, αλλά ακόμα μας αρέσει να ανακαλύπτουμε νέα μέρη. Περνούσαμε πολύ χρόνο στην Πράγα, το Βερολίνο και την Νέα Υόρκη και αυτές οι εμπειρίες τροφοδοτούν τη μουσική μας ακόμα και τώρα.\nΠροσωπικά, περνάω πολύ χρόνο στην Αθήνα πλέον καθώς έχω έναν δικό μου χώρο στο Παγκράτι, οπότε εξερευνώ τα στέκια σε αυτήν και σε άλλες περιοχές της πόλης. Η Αθήνα έχει πολλές συναυλίες και ο κόσμος δε μένει σπίτι, βγαίνει έξω, συναντά φίλους για φαγητό ή ποτό. Έτσι, έχω κι εγώ την ευκαιρία να ανακαλύπτω νέα μέρη και έχω σκοπό να αρχίσω να εξερευνώ περισσότερα μέρη όταν τελειώσει η περιοδεία στην Ελλάδα.\n– Η δουλειά σας περιέχει συχνά αναφορές σε κάποιες από τις διασημότερες μορφές της παγκόσμιας λογοτεχνίας, του θεάτρου και της ποίησης. Θα έλεγες ότι σου αρέσει να διαβάζεις προσωπικά;\nΝομίζω ότι όλοι είμαστε φανατικοί αναγνώστες. Αν περνάς τόσο χρόνο όσο εμείς σε αεροπλάνα, βανάκια και δωμάτια ξενοδοχείων αναγκάζεσαι να διαβάζεις για να περνάς τον χρόνο σου και να μην τρελαθείς από τη βαρεμάρα. Από τη στιγμή που δουλεύεις πάνω σε ένα θεατρικό ή ένα κομμάτι μουσικής, που προέρχεται από κάποια λογοτεχνική πηγή –όπως έχουμε κάνει εμείς με τον Edgar Allen Poe, τον Edward Gorey, τον Shakespeare, τον Kierkegaard ή τον HP Lovecraft- μετά θες να εμβαθύνεις στο έργο τους και να αποκτήσεις μία οπτική του κόσμου τους. Έτσι, ξεκινάς να διαβάζεις τα βιβλία τους και βλέπεις πώς μπορείς να τα ερμηνεύσεις και να τα μετατρέψεις σε μουσική ή σε performance.


Προβληματισμένος ο Ομπάμα με τα social media - Καινοτομία - Νέα Κρήτη\nΤώρα διαβάζετε: Προβληματισμένος ο Ομπάμα με τα social media\nΠροβληματισμένος ο Ομπάμα με τα social media\nΠροειδοποίηση για την ανεύθυνη χρήση των μέσων κοινωνικής δικτύωσης απευθύνει ο πρώην πρόεδρος της Ηνωμένων Πολιτειών Μπαράκ Ομπάμα.\nΠροειδοποίηση για την ανεύθυνη χρήση των μέσων κοινωνικής δικτύωσης απευθύνει ο πρώην πρόεδρος της Ηνωμένων Πολιτειών Μπαράκ Ομπάμα σε συνέντευξη που παραχώρησε στον πρίγκιπα Χάρι στο BBC Radio4.\nΟ Μπαράκ Ομπάμα εφιστά την προσοχή σε ενέργειες που διαστρεβλώνουν την αντίληψη που διαμορφώνουν οι άνθρωποι για πολύπλοκα ζητήματα και στην εξάπλωση της παραπληροφόρησης μέσω των μέσων κοινωνικής δικτύωσης.\nΟ άνθρωπος που κατοικεί σήμερα στον Λευκό Οίκο είναι βουλιμικός χρήστης του Twitter, αλλά ο Μπαράκ Ομπάμα δεν αναφέρθηκε ειδικά στον Ντόναλντ Τραμπ.\n«Ενας από τους κινδύνους του Ιντερνετ είναι ότι οι άνθρωποι βλέπουν τελείως διαφορετικές πραγματικότητες. Μπορούν να νανουριστούν από ιδέες που ενισχύουν τις ιδεοληψίες τους», δηλώνει ο Μπαράκ Ομπάμα στην πρώτη του συνέντευξη από την αποχώρησή του από τον Λευκό Οίκο.\n«Το θέμα που τίθεται είναι πώς να εκμεταλλευτεί κανείς αυτήν την τεχνολογία κατά τρόπο ώστε να δοθεί χώρος στον πλουραλισμό των φωνών, στη διαφορετικότητα των απόψεων, με την αποφυγή της βαλκανιοποίησης της κοινωνίας».\nΟ 44ος πρόεδρος των ΗΠΑ δηλώνει επίσης ότι έφυγε από τον Λευκό Οίκο με ένα «αίσθημα γαλήνης», αλλά αισθάνεται «ανησυχία» για το μέλλον της χώρας του.\nΚαι τι έχει αλλάξει μετά τον Λευκό Οίκο;» «Ξυπνώ αργότερα με ένα πνεύμα ελευθερίας. Είναι απολαυστικό να έχεις τη δυνατότητα να είσαι κύριος της μέρας σου. Οταν σηκώνομαι από το κρεβάτι, μπορώ να πάρω τις δικές μου αποφάσεις, να αποφασίσω πώς θα χρησιμοποιήσω τον χρόνο μου».\nΠάντως τού λείπουν ορισμένα στοιχεία από την «συναρπαστική και ευχάριστη» προεδρική του θητεία. «Μου λείπει το επιτελείο μου, μου λείπει η ίδια η δουλειά», λέει στην περίφημη συνέντευξη που πραγματοποιήθηκε τον Σεπτέμβριο στο Τορόντο, στο περιθώριο των Invictus Games, την αθλητική διοργάνωση για τους τραυματίες και αναπήρους πολέμου, ψυχή της οποίας είναι ο πρίγκιπας Χάρι.\n«Δεν έχω κάνει και πολλές συνεντεύξεις, αλλά είναι διασκεδαστικό να θέτεις ερωτήσεις στον Μπαράκ Ομπάμα», εξήγησε από την πλευρά του ο Χάρι, ο οποίος πρόκειται να παντρευτεί τον Μάιο την αμερικανίδα ηθοποιό Μέγκαν Μαρκλ.\nΟ Μπαράκ Ομπάμα, με τον οποίο έχουν προσωπική σχέση, «θα είναι καλεσμένος στο γάμο;». «Δεν έχουμε κάνει ακόμη τη λίστα των προσκεκλημένων, άρα ποιος ξέρει ποιος θα είναι προσκεκλημένος και ποιος όχι; Δεν θέλω να χαλάσω την έκπληξη».\nΤο ταμπλόιντ The Sun έχει ήδη γράψει ότι η προοπτική να προσκληθεί ο Μπαράκ Ομπάμα στον γάμο αυτόν, αλλά όχι ο Ντόναλντ Τραμπ προκαλεί ήδη πονοκέφαλο στην βρετανική κυβέρνηση.


«Βιωματικές Αποτυπώσεις» ~ About books..\n1:34 μ.μ. shows No comments\nΤο Σάββατο 30 Νοεμβρίου 2013, στις 8:00 το βράδυ στο Μουσείο Πλινθοκεραμοποιίας Ν. & Σ. Τσαλαπάτα στον Εκθεσιακό χώρο της αίθουσας HOFMMAN θα πραγματοποιηθούν τα εγκαίνια της Έκθεσης Ζωγραφικής του συμπολίτη οδοντίατρου και εικαστικού Βασίλη Καποδίστρια με θέμα:\nΗ έκθεση πραγματοποιείται στο πλαίσιο των εφετινών Θρησκευτικών και πολιτιστικών εκδηλώσεων για την πανήγυρη του Ιερού Μητροπολιτικού Ναού Αγίου Νικολάου Βόλου.\nΤα έργα του Βασίλη Καποδίστρια που εκτίθενται στην εκδήλωση, αποτελούν ευγενή παραχώρηση του καλλιτέχνη για την ενίσχυση του κέντρου σίτισης απόρων "Δος Ημίν Σήμερον" , του Ιερού Μητροπολιτικού Ναού Αγίου Νικολάου Βόλου. Κατά συνέπεια τα έσοδα από τις πωλήσεις των έργων θα διατεθούν για τις αυξημένες πλέον ανάγκες του θεάρεστου αυτού φιλανθρωπικού έργου.\nΌπως αναφέρεται σε σχετική ανακοίνωση, «στο σημείο αυτό μεγάλη παράληψη θα ήταν, εάν δεν αναφερόταν και η δωρεάν προσφορά του εκθεσιακού χώρου από το Πολιτιστικό Ίδρυμα του Ομίλου της Τράπεζας Πειραιώς (Π.Ι.Ο.Π.).\nΠρόκειται για την συνέχεια ανάλογης δραστηριότητας με τον ίδιο φιλανθρωπικό σκοπό στην Αθήνα στο ξενοδοχείο Caravel, αίθουσα Ολυμπία, με την διοργάνωση του Συλλόγου των Φίλων της Μονής Βατοπαιδίου στο πλαίσιο της παρουσίασης του τόμου «Ιερά Μεγίστη Μονή Βατοπαιδίου. Πνευματική και κοινωνική προσφορά - 25 χρόνια (1987-2012)».\nΓια ακόμη μία φορά, η τέχνη γίνεται μέσο αγάπης και προσφοράς καταργώντας κάθε εμπόδιο, όταν έχει φιλανθρωπικό σκοπό. Ο δημιουργός στέλνει μήνυμα αγάπης προς τον συνάνθρωπο που είναι σε κίνδυνο και συνεισφέρει έμπρακτα στο έργο του «Δος Ημίν Σήμερον» με αγάπη , εκφράζοντας με πράξεις... και έργα τέχνης , μη αρκούμενος μόνον στα λόγια.\nΟ Βασίλης Καποδίστριας\nΟ Βασίλης Καποδίστριας γεννήθηκε στο Βόλο, με καταγωγή από τη Μακρινίτσα το 1957. Σπούδασε Οδοντιατρική στο Πανεπιστήμιο της Αθήνας ενώ παράλληλα ασχολήθηκε με τη φωτογραφία και έγινε μέλος της Ελληνικής Φωτογραφικής Εταιρείας (Ε.Φ.Ε. τμήμα Αθηνών).\nΗ καλλιτεχνική φλέβα, την οποία διαθέτει παιδιόθεν, τον ωθεί στην παράλληλη ενασχόληση με τη φωτογραφία, τη ζωγραφική και τη μικτή τεχνική στην οποία και αφιερώνεται ολοκληρωτικά. Δημιουργεί έργα ποικίλων διαστάσεων χρησιμοποιώντας υλικά που προέρχονται από τη φύση όπως άμμο, σίδηρο, ξύλο, πέτρες, μέταλλο και γυαλί. Έργα του βρίσκονται στο Πανεπιστήμιο Θεσσαλίας και σε ιδιωτικές συλλογές\nΈχει πραγματοποιήσει τις παρακάτω Εκθέσεις:\n2007, Ατομική έκθεση έργων στην Πάου Αργαλαστής υπό την αιγίδα του Πανεπιστημίου Θεσσαλίας.\n2010 , Συμμετοχή σε ομαδική έκθεση Οδοντιάτρων καλλιτεχνών στο Μέγαρο Μουσικής Αθηνών.\n2011 , Συμμετοχή σε δύο ομαδικές εκθέσεις στον Πολυχώρο Τέχνης Φουντούλη.\n2013 , Μάιος , Αθήνα , Ξενοδοχείο Caravel , ατομική έκθεση , στο πλαίσιο εκδήλωσης του «Συλλόγου Φίλων Ιεράς Μεγίστης Μονής Βατοπεδίου Αγίου Όρους».\n2013, Αύγουστος , Μούρεσι Πηλίου , «Λόγια της Πλώρης» ατομική έκθεση.


Πώς είναι να μεγαλώνεις κόρες | Jenny.gr\n6. Προετοιμάστε την για τη μεγάλη διαδρομή της ζωής: Μιλήστε, συζητήστε μαζί της, εξηγήστε της. Τα κορίτσια είναι πολύ αναλυτικά και θέλουν πάντα εξηγήσεις. Ποτέ μην ακολουθήσετε τον γνωστό μύθο «δεν έχουν ανάγκη αυτά». Γιατί έχουν και μάλιστα πολύ περισσότερη απ’ ό,τι τα αγόρια λόγω της πολυπλοκότητάς τους. Το δικό σας καθρέφτισμα για τη ζωή είναι εκείνο που θα βοηθήσει την κόρη σας να αντιμετωπίσει αργότερα και τη δική της ζωή. Φυσικά, στην ανάπτυξή της θα παίξει ρόλο και το ταμπεραμέντο και η προσωπικότητά της, αλλά κυρίως πόση αυτοεκτίμηση τη μάθατε εσείς να έχει. Οι γονείς που έχουν ενθαρρύνει και υποστηρίξει τα παιδιά τους, τους έχουν δώσει ένα μεγάλο εφόδιο και ένα τεράστιο «τραπεζικό ποσό» για να ζήσουν άνετα μέχρι τα γεράματά τους.


Εργοστάσιο επεξεργασίας Πυρίτιδας: Θέμα ημερών η μετακίνηση των επιπλέον τόνων\nΤην άμεση μεταφορά των επιπλέον τόνων πυρίτιδας από το εργοστάσιο επεξεργασίας της που βρίσκεται στην βιομηχανική περιοχή Αραδίππου, σε κατάλληλη ζώνη έθεσε επί τάπητος η κοινοβουλευτική επιτροπή περιβάλλοντος σήμερα το πρωί σε σύσκεψή της, στην παρουσία υπουργών και βουλευτών. Όπως έχει αναφερθεί, σε πρώτο στάδιο η άμεση μεταφορά της επιπλέον πυρίτιδας σε ελεγχόμενο χώρο είναι απαραίτητη έτσι ώστε η περιοχή να μην είναι σε επικίνδυνη ζώνη και να αφαιρεθεί από την οδηγία Σεβέζο. Από 10 τόνους και πάνω αποθηκευμένης πυρίτιδα η περιοχή μπαίνει αυτόματα κάτω από την οδηγία Σεβέζο. Η οριστική λύση θα είναι η μετακίνηση του εργοστασίου σε κατάλληλη ζώνη έτσι ώστε να μην υπάρχει κίνδυνος στους πολίτες. Όπως ανέφερε η Υπουργός εργασίας Ζέτα Αιμιλιανίδου ενημερώθηκε για το θέμα στις αρχές Μαρτίου και αμέσως έσπευσε για λύση του ζητήματος.\nΣύμφωνα με τον πρόεδρο την κοινοβουλευτικής επιτροπής περιβάλλοντος κ. Αδάμου τα υπουργεία έχουν λάβει γνώση του προβλήματος, έχουν αναλυθεί οι ενέργειες και είναι θέμα ημερών να μεταφερθούν οι επιπλέον τόνοι πυρίτιδας σε περιοχή που δεν θα χαρακτηρίζεται από την οδηγία Σεβέζο.\nΣύμφωνα με τον ΥΠΕΣ κ. Πετρίδη, η άμεση λύση είναι η μεταφορά των επιπλέον τόνων σε άλλο χώρο. Έχουν εξευρεθεί χώροι και είναι πρόθυμη η εταιρεία να συμβιβαστεί. Ο κ. Καδής ισχυρίζεται πως βρέθηκε κατάλληλος χώρος που θα μπορούν οι ποσότητες πυρίτιδας να αποθηκεύονται στη συγκεκριμένη τοποθεσία.\nΟ βουλευτής κ. Προκοπίου τόνισε πως η κατάσταση είναι κρίσιμη αφού πλησίον του εργοστασίου υπάρχει σταθμός καυσίμων που αυξάνει την επικινδυνότητα.\nΣύμφωνα με τον Νομικό σύμβουλο της εταιρείας Βίκτωρα Ακάμα, αν υπάρξει έγγραφο που θα γράφει αναλυτικά τους χώρους τοποθέτησης πυρίτιδας τότε είναι πρόθυμοι να συμμορφωθούν.\nΟι πολίτες που παρευρέθηκαν εξέφρασαν τις ανησυχίες τους και ζητούν ακριβή χρονοδιαγράμματα.\nΟ Δήμαρχος Αραδίππου κ. Ευαγγελίδης δήλωσε ευχαριστημένος από τις εξελίξεις, από τους υπουργούς και τον ιδιοκτήτη παρόλα αυτά υπάρχει η ανησυχία αν οι υποσχόμενες μέρες γίνουν μήνες και χρόνια.\nΗ επιτροπή θα επανέλθει για η συζήτηση του θέματος εντός των ημερών\nTags: ΑραδιππουΔήμαρχος ΑραδίππουΕπιτροπή ΠεριβάλλοντοςΕργοστάσιο επεξεργασίας ΠυρίτιδαςμετακίνησηΣεβέζο


Αναρτήθηκε από Ανθή Ζήση στις 1:44 μ.μ. 1 σχόλιο:\nΑναρτήθηκε από Ανθή Ζήση στις 9:55 μ.μ. 3 σχόλια:\nΑναρτήθηκε από Ανθή Ζήση στις 11:07 π.μ. 1 σχόλιο:\nΑναρτήθηκε από Ανθή Ζήση στις 1:47 μ.μ. 4 σχόλια:\nΑναρτήθηκε από Ανθή Ζήση στις 8:36 π.μ. 1 σχόλιο:\nΑναρτήθηκε από Ανθή Ζήση στις 8:55 π.μ. 1 σχόλιο:\nΑναρτήθηκε από Ανθή Ζήση στις 9:35 π.μ. Δεν υπάρχουν σχόλια:\nΑναρτήθηκε από Ανθή Ζήση στις 9:17 μ.μ. 1 σχόλιο:\nΑναρτήθηκε από Ανθή Ζήση στις 9:53 π.μ. 2 σχόλια:\nΑναρτήθηκε από Ανθή Ζήση στις 6:24 π.μ. 3 σχόλια:\nΑναρτήθηκε από Ανθή Ζήση στις 6:18 π.μ. Δεν υπάρχουν σχόλια:\nΑναρτήθηκε από Ανθή Ζήση στις 2:17 μ.μ. Δεν υπάρχουν σχόλια:


Απ’ άκρη σ’ άκρη, σε όλον τον κόσμο, οι λαοί φτιάχνουν κεφτεδάκια και τα απολαμβάνουν με τον δικό τους μοναδικό τρόπο! Κάθε μία κουλτούρα υπερασπίζεται την γευστική ανωτερότητα των συνταγών της και δεν επιτρέπει την σύγκριση με άλλα παρόμοια πιάτα.\nΣτο μικροσκόπιο του Chef, 3 μοναδικές συνταγές, επιλεγμένες λόγω της διαφορετικότητας τους, αλλά και της καταγωγής τους. Τα Σουηδικά κεφτεδάκια δεν είναι μία πρωτοτυπία του ΙΚΕΑ. Αντιθέτως οι Σκανδιναβοί έχουν τον τρόπο τους: Frikadeller για τους Δανούς, Kottbullar για τους Σουηδούς, Kjøttkaker για τους Νορβηγούς, ο κεφτές είναι κεφτές, η σάλτσα αλλάζει από την πληθωρική, κρεμώδη σε σάλτσα με φον σκούρο.\nΣτο Νότο πάλι, οι Ισπανοί έχουν τα δικά τους Albondigas όπου η γέμιση μοιάζει αρκετά μιας και παραμένει η χρήση τυριού, αλλά πλέον η σάλτσα τομάτας γεμίζει από μπαχαρικά και εμπλουτίζει τους κεφτέδες. Δε θα το περιμένατε αλλά οι Κινέζοι έχουν την δική τους συνταγή, η οποία μάλιστα είναι αρκετά δημοφιλής.\nΟι Κινέζικοι κεφτέδες σε στυλ Char Siew ξεχωρίζουν από την γλυκόξινη, αρωματική σάλτσα τους και τα αρτύματα στο μείγμα τους κρέατος. Ένα υπέροχο μάθημα με πολλές τεχνικές και ιδέες!\nΕνημερώστε τους φίλους σας για τη δραστηριότητα «ΚΕΦΤΕΔΕΣ INTERNATIONALE»